PATVIRTINTA

Raseinių Šaltinio progimnazijos

direktoriaus 2021 m. vasario 22 d.

įsakymu Nr. V1-47

**RASEINIŲ ŠALTINIO PROGIMNAZIJOS PEDAGOGŲ KVALIFIKACIJOS TOBULINIMO APRAŠAS**

**I SKYRIUS**

**BENDROSIOS NUOSTATOS**

1. Šis tvarkos aprašas (toliau – Aprašas) reglamentuoja progimnazijos direktoriaus, direktoriaus pavaduotojų ugdymui, mokytojų, soc. pedagogo, spec. pedagogo, psichologo, logopedo (toliau kartu – pedagogai) kvalifikacijos tobulinimo tikslus, uždavinius, būdus, formas, organizavimą bei finansavimą.
2. Pedagoginių darbuotojų kompetencijų tobulinimas organizuojamas vadovaujantis šiais principais:
   1. Lygiateisiškumas – kiekvienas progimnazijos pedagoginis darbuotojas turi teisę tobulinti savo kvalifikaciją kvalifikacijos renginiuose.
   2. Tęstinumas – sąlygų sudarymas pedagoginiams darbuotojams pradėti ir tęsti profesinių kompetencijų tobulinimą įvairiomis formomis.
   3. Sistemingumas – kvalifikacijos tobulinimas yra sistemingas procesas.
   4. Laisvas apsisprendimas – kvalifikacijos renginiai pasirenkami laisvai, derinant juos su gimnazijos strateginio plano, metinio veiklos plano tikslais ir uždaviniais bei gimnazijos finansinėmis galimybėmis.
   5. Suinteresuotumas – dalyvavimas kvalifikacijos renginiuose leidžia siekti aukštesnės kvalifikacinės kategorijos atestuojantis. Progimnazijos administracija ir metodinės grupės atsižvelgia į pedagoginio darbuotojo kvalifikacijos tobulinimą, vertina jo darbus, metinės veiklos rezultatus.
3. Vartojamos sąvokos:
   1. dalyvis – asmuo, dalyvaujantis kvalifikacijos tobulinimo renginyje;

3.2. neformalusis švietimas – švietimas pagal įvairias švietimo poreikių tenkinimo, kvalifikacijos tobulinimo, papildomos kompetencijos įgijimo programas, išskyrus formaliojo švietimo programas;

3.3. profesinių kompetencijų tobulinimas – kryptingas ir nuoseklus profesinis tobulėjimas visos aktyvios profesinės veiklos laikotarpiu siekiant ugdymo kokybės, geresnių mokinių ugdymosi rezultatų, palankios ugdymosi aplinkos;

3.4. profesinių kompetencijų tobulinimo programa (toliau – Programa) – aprašymas, kuriuo nustatomi konkretūs profesinių kompetencijų tobulinimo tikslai ir uždaviniai, apibrėžiamas mokymo(si) turinys, rezultatai bei vertinimo kriterijai. Programos skirtos pedagogų profesinių kompetencijų tobulinimui. Programos trukmė ne mažesnė kaip 40 valandų, ji gali būti sudaryta iš vieno ar kelių modulių bei įgyvendinama įvairiomis formomis (seminarai, kursai, stažuotės ir pan.) (1 priedas);

3.5. profesinių kompetencijų tobulinimo renginys (toliau – Renginys) – profesinių kompetencijų tobulinimo veikla pagal darbotvarkę arba programą (2 priedas);

3.6. kvalifikacijos tobulinimo pažymėjimas (toliau – Pažymėjimas) – dokumentas, patvirtinantis ne trumpesnės kaip 40 valandų programos įgyvendinimą;

3.7. pažyma (toliau – Pažyma) – dokumentas, patvirtinantis:

3.7.1. asmens dalyvavimą Programos modulyje (renginyje);

3.7.2. asmens profesinių kompetencijų tobulinimą dalyvaujant ugdomosios ir vadybinės veiklos stebėjimuose ir aptarimuose, praktinės veiklos refleksijose ir kitose neformaliojo suaugusiųjų švietimo veiklose;

3.8. profesinis augimas – pedagogo profesinių kompetencijų plėtotė ir gilinimas visos aktyvios profesinės veiklos laikotarpiu;

3.9. programos modulis – iš anksto apibrėžta ne mažesnės kaip 40 valandų Programos dalis, kurios metu dalyviai įgyja naujų žinių, dalijasi patirtimi;

3.10. programos teikėjas – fizinis ar juridinis asmuo, teisės aktų nustatyta tvarka turintis teisę teikti Mokytojų kvalifikacijos tobulinimo paslaugas;

3.11. lektorius – asmuo, skaitantis paskaitas, pranešimus, vedantis seminarus, kursus, mokymus ir kt.;

3.12. Programos vadovas – Raseinių rajono švietimo pagalbos tarnybos darbuotojas, metodinio būrelio vadovas, pedagogas, ugdymo įstaigos vadovas ir kt.;

3.13. Kompetencija – gebėjimas atlikti tam tikrą veiklą, remiantis įgytų žinių, mokėjimų, įgūdžių, vertybinių nuostatų visuma;

3.14. Kvalifikacija – asmens turimų kompetencijų arba profesinės patirties ir turimų kompetencijų, reikalingų tam tikrai veiklai, visuma;

3.15. Akademinė valanda – 45 minučių laiko trukmė;

3.16. Kitos šiame Apraše vartojamos sąvokos atitinka Lietuvos Respublikos švietimo įstatyme, Lietuvos Respublikos neformaliojo suaugusiųjų švietimo įstatyme, Valstybinių ir savivaldybių mokyklų vadovų, jų pavaduotojų ugdymui, skyrių vedėjų, mokytojų, pagalbos mokiniui specialistų kvalifikacijos tobulinimo nuostatuose, ir kituose teisės aktuose vartojamas sąvokas.

**II SKYRIUS**

**KVALIFIKACIJOS TOBULINIMO TIKSLAS IR UŽDAVINIAI**

1. Kvalifikacijos tobulinimo tikslas - sudaryti sąlygas ir skatinti progimnazijos pedagogus įgyti ir plėtoti savo kompetencijas siekiant užtikrinti aukštą ugdymo kokybę.
2. Kvalifikacijos tobulinimo uždaviniai:
   1. tenkinti progimnazijos pedagogų kvalifikacijos tobulinimo poreikius, gauti kokybiškas kvalifikacijos tobulinimo paslaugas, sudaryti sąlygas dalyvauti kvalifikacijos tobulinimo renginiuose;
   2. skatinti, kad progimnazijos pedagogai kvalifikacijos tobulinimo renginiuose įgytas žinias ir gebėjimus aktyviai taikytų savo praktinėje veikloje, ir didinti jų atsakomybę už ugdymosi kokybę;
   3. plėtoti bendradarbiavimą ir gerosios darbo patirties sklaidą;
   4. racionaliai naudoti kvalifikacijai tobulinti skirtas lėšas.

**III SKYRIUS**

**PROFESINIŲ KOMPETENCIJŲ TOBULINIMO RENGINIŲ FORMOS**

1. Profesinių kompetencijų tobulinimo Renginių, vykdomų pagal Programas ir Renginių darbotvarkes / programas formos:
   1. *kursai* – išsamus ir kryptingas, ne mažiau kaip 30 val. trunkantis, mokymas pagal Programą;
   2. *seminaras* – ne mažiau 6 val. trukmės lektoriaus vadovaujama interaktyvi dalyvių sąveika pagal programą / darbotvarkę;
   3. *paskaita* – išsamus, nuoseklus žodinės temos dėstymas ne trumpesnis nei 1 val. ;
   4. *paroda* – pažangios edukacinės / pedagoginės / meninės patirties viešas rodymas ir/ar stebėjimas, analizavimas, aptarimas;
   5. *konferencija* – teorinis, praktinis, diskusinis susirinkimas, pasitarimas, trunkantis ne mažiau nei 3 val.;
   6. *stažuotė* (ilgalaikė ar trumpalaikė) – veikla, kuria siekiama įgyti praktinės veiklos patirties;
   7. *edukacinė išvyka-seminaras* – kompetencijų tobulinimas dalijantis gerąja darbo patirtimi kitoje švietimo ar kultūros įstaigoje;
   8. *atvira pamoka / veikla* – suplanuotos pamokos / veiklos vedimas / organizavimas ir / ar stebėjimas, analizavimas, aptarimas;
   9. *konsultacija* – konsultantų ar kitų specialistų konsultacinė veikla aktualiais klausimais;
   10. *metodinė diena* – dalykinis profesinis pedagogų bendradarbiavimas, dalijimasis gerąja patirtimi pagal iš anksto parengtą darbotvarkę;
   11. *praktikumas* – trumpalaikė, interaktyvi atitinkamos srities specialisto ir dalyvių sąveika, konkretiems praktiniams klausimams išsiaiškinti/spręsti;
   12. *supervizija –* profesinių santykių konsultavimas, kurio metu ieškomas ir randamas tinkamas probleminės situacijos sprendimas;
   13. *mini mokymai* – į praktiką orientuoti profesinės raidos renginiai, skirti konkrečios mokyklos bendruomenei bei susiję su pedagogo veiklos planavimu, ugdymo proceso organizavimu, tikslingu mokinių tarpusavio, mokinių ir pedagogo bendradarbiavimu, aktyviu mokinių darbu pamokose;
   14. *informacinis renginys* – trumpas renginys, kurio metu pateikiama aktuali informacija;
   15. *kūrybinės dirbtuvės* – praktinė veikla, pagrįsta dalyvių kūrybiškumu;
   16. *metodinių būrelių susirinkimai* – mokytojų grupių pagal dėstomą dalyką/ugdymo pakopą susirinkimai, kuriuose aptariami ugdymo klausimai;
   17. *praktinės patirties sklaidos renginys* – renginys, kurio metu praktikai (švietimo įstaigų vadovai, pagalbos specialistai) dalijasi praktinės veiklos patirtimi su kitais dalyviais;
   18. *nuotolinis mokymasis* – tai nuoseklus savarankiškas ar grupinis mokymas(is), kai besimokančiuosius ir lektorius skiria atstumas ir / ar laikas, o bendravimas ir bendradarbiavimas bei mokymosi medžiaga pateikiama informacinėmis ir komunikacinėmis technologijomis;
   19. *kolegialus mokymasis* – tai toks mokymasis, kai pedagogai mokosi drauge ir vieni iš kitų, dalydamiesi patirtimi, atradimais, sumanymais ir kūriniais, studijuodami šaltinius, stebėdami kolegų pamokas / veiklas;
   20. *profesinės veiklos tyrimas* - pedagogo praktinės veiklos analizė, siekiant tobulinti savo praktiką;
   21. *refleksija* - savęs vertinimas mokymosi ir praktikos aplinkoje, akcentuojant patirtį, teigiamus ir neigiamus jos aspektus, įvardijant, kas yra naujo sužinota, kokie nauji įgūdžiai įgyti (siekiant mokymo(si) kokybės) ir kaip juos sekėsi pritaikyti profesinėje veikloje.

**IV SKYRIUS**

**PROFESINIŲ KOMPETENCIJŲ TOBULINIMO PROGRAMŲ, RENGINIŲ IR KITŲ VEIKLŲ ORGANIZAVIMO IR VYKDYMO TVARKA**

1. Progimnazija sudaro sąlygas kiekvienam pedagogui pasinaudoti teise ne mažiau kaip 5 dienas per metus dalyvauti kvalifikacijos tobulinimo renginiuose.
2. Kvalifikacijos tobulinimas  progimnazijoje vykdomas, atsižvelgiant į progimnazijos strateginį planą, metinį veiklos planą pagal neformaliojo švietimo kvalifikacijos tobulinimo programas bei savišvietos būdu.
3. Pirmenybė kvalifikaciją kelti teikiama:
   1. keliant kvalifikaciją ne pamokų metu;
   2. keliant kvalifikaciją nemokamuose kvalifikacijos kėlimo renginiuose;
   3. keliant kvalifikaciją kvalifikacijos kėlimo renginiuose, kurie numatyti kaip progimnazijos prioritetai;
   4. pedagoginiams darbuotojams, kuriems numatyta atestacijos programoje atestuotis einamaisiais metais;
   5. renkantis kvalifikacijos renginius organizuojamus Raseinių rajono švietimo pagalbos tarnybos.
4. Progimnazija organizuoja tikslinius seminarus progimnazijos pedagogams mokinių atostogų metu.
5. Pedagoginiai darbuotojai:
   1. laisvai renkasi kvalifikacijos tobulinimo formas, programas bei tobulinimosi laiką;
   2. derina savo kvalifikacijos tobulinimo poreikių tenkinimą su progimnazijos tikslais, poreikiais, Progimnazijos direktoriaus, direktoriaus pavaduotojų ugdymui rekomendacijomis;
   3. naudojasi mokymo lėšomis, skirtomis kvalifikacijai tobulinti, steigėjo teikiamomis galimybėmis kvalifikacijai tobulinti teisės aktų nustatyta tvarka;
   4. gali teikti siūlymų apie kvalifikacijos tobulinimo kryptis, tematiką.
6. Progimnazijos direktorius, direktoriaus pavaduotojai ugdymui gali rekomenduoti ar pasiūlyti pedagogui ar pedagogų komandai vykti į kvalifikacijos tobulinimo renginį, susijusį su progimnazijos veikla ar strateginiais ir metiniais veiklos tikslais, ar pedagogų kompetencijų ugdymu, atsižvelgiant į kvalifikacijos tobulinimo prioritetus.
7. Pedagogai gali vykti į įvairių fondų organizuojamas stažuotes, Lietuvoje ir užsienyje, vadovaujantis Lietuvos Respublikos darbo kodeksu.
8. Pedagogai grįžę iš kvalifikacijos tobulinimo renginių vykdo sklaidą, dalijasi gerąja patirtimi su kolegomis metodinėse ar kitose savivaldos grupėse.
9. Į tos pačios programos mokamą kvalifikacinį renginį, kuris vyksta pamokų metu, išleidžiami 1–2 darbuotojai (išskyrus komandinį).
10. Laikas profesiniam tobulėjimui mokytojui numatytas darbo krūvio sandaroje.
11. Pedagogai, pageidaujantys dalyvauti kvalifikacijos tobulinimo renginiuose, privalo ne vėliau kaip per 3 dienas parašyti prašymą progimnazijos direktoriui, kuriame pateikia renginio pavadinimą, organizatorius, vietą, trukmę, prioritetus ir jų kryptis, tobulinamas kompetencijas, kokias išlaidas turėtų apmokėti progimnazija iš jai skirtų asignavimų ir dalyvavimo pagrindą (*Aprašo 1 priedas*). Pedagogo prašymas, suderintas su direktoriaus pavaduotoju ugdymui, pateikiamas per Dokumentų valdymo sistemą (DVS):
    1. jei kvalifikacijos tobulinimo renginys yra organizuojamas daugiau nei 15 klausytojų, individualus pedagogo prašymas neteikiamas progimnazijos direktoriui, o rengiamas direktoriaus įsakymas dėl dalyvių sąrašo patvirtinimo;
    2. pedagogas individuliai informuoja direktoriaus pavaduotoją ugdymui apie ketinimą dalyvauti kvalifikacijos tobulinimo renginyje;
    3. jei kvalifikacijos tobulinimo renginys vyksta ne darbo metu (yra nemokamas ir vyksta po pamokų, per poilsio dienas, savo atostogų metu), neprivaloma informuoti ar prašyti leidimo juose dalyvauti. Poilsio, atostogų dienos tokiu atveju nėra kompensuojamos.
12. Jei pedagogai yra pakankamai kėlę kvalifikaciją (žr. 7 punktą), tuomet apie jo dalyvavimą kvalifikaciniame renginyje sprendžia progimnazijos direktorius.
13. Pedagogai grįžę iš kvalifikacijos tobulinimo renginių:
    1. raštinės administratoriui pateikia kvalifikacijos tobulinimą patvirtinančius dokumentus: sąskaitą–faktūrą, pinigų paėmimo kvitą, kelionės išlaidų dokumentus;
    2. užpildo kvalifikacijos tobulinimo (si) renginių registro lentelę (*Aprašo 2 priedas);*
    3. kalendorinių metų pabaigoje užpildytas kvalifikacijos tobulinimo (si) renginių registro lenteles (*Aprašo 2 priedas)* pateikia direktoriaus pavaduotojui ugdymui el. paštu;
    4. direktoriaus pavaduotojas ugdymui, atsakingas už kvalifikacijos tobulinimą, kalendorinių metų pabaigoje parengia pedagogų kvalifikacijos tobulinimo (si) ataskaitą ir išvadas pristato mokytojų tarybos posėdyje.
14. Pedagogai, grįžę iš kvalifikacijos tobulinimo stažuočių, konferencijų ir kitų kvalifikacijos tobulinimo renginių, vykusių už Lietuvos Respublikos teritorijos ribų (užsienyje), privalo per 3 darbo dienas pateikti progimnazijos direktoriui ataskaitą bei atsiskaityti progimnazijos mokytojų taryboje apie dalyvavimą kvalifikacijos tobulinimo renginiuose ir įgytą patirtį.
15. Direktoriaus pavaduotojai ugdymui, kuruojantys pedagogus, informaciją apie kvalifikacijos kėlimą panaudoja individualių metinių pokalbių su pedagogais, pagalbos mokiniui specialistais metu, aptariant jų darbo kryptis, tobulintinas sritis, taip pat teikdami siūlymus kvalifikacijos tobulinimui.

**V SKYRIUS**

**DALYVAVIMO KVALIFIKACIJOS TOBULINIMO RENGINIUOSE PATVIRTINIMAS**

23. Pažymėjimas išduodamas asmeniui:

23.1. kuris įvykdo visą profesinių kompetencijų tobulinimo programą, apmoka už suteiktas paslaugas pagal pateiktą sąskaitą faktūrą;

1. Pažyma išduodama asmeniui:
   1. dalyvavusiam renginyje (pagal 6 punktą);
   2. vedusiam atvirą pamoką / veiklą, parodos organizavimą bei kūrybinių / metodinių darbų parengimą, organizavusiam metodines dienas, parengusiam bei skaičiusiam pranešimų, dalyvavusiam paskaitoje ir kt.
2. Kvalifikacijos tobulinimo pažymėjimas išduodamas asmeniui, kuris įvykdo visą (ne mažiau, kaip 40 val.) kvalifikacijos tobulinimo programą. Pažymėjime yra nurodytas kvalifikacijos tobulinimo institucijos pavadinimas, institucijos akreditacijos numeris, pažymėjimo registracijos numeris, dalyvio vardas, pavardė, kvalifikacijos tobulinimo programos pavadinimas, akredituotos kvalifikacijos tobulinimo programos numeris, kvalifikacijos tobulinimo forma, tema, data, trukmė akademinėmis valandomis, įgytos ar patobulintos kompetencijos. Pažymėjimas turi būti patvirtintas kvalifikacijos tobulinimo institucijos vadovo parašu ir institucijos antspaudu.
3. Pažymos išduodamos dalyvavusiems trumpesniuose nei 40 val. kvalifikacijos tobulinimo renginiuose.
4. Pažymoje nurodomas kvalifikacijos tobulinimo institucijos pavadinimas, registracijos numeris, dalyvio vardas, pavardė, data, kvalifikacijos tobulinimo forma, tema, trukmė.
5. Asmeniui, vedusiam ar organizavusiam kvalifikacijos tobulinimo renginį (seminarus, paskaitas, atviras pamokas ir t. t.), organizavusiam parodą, metodines dienas bei parengusiam kūrybinius / metodinius darbus, profesinių kompetencijų tobulinimo renginyje pristačiusiam pranešimą, išduodama pažyma.

**VI SKYRIUS**

**KVALIFIKACIJOS TOBULINIMO RENGINIŲ FINANSAVIMAS**

1. Pedagogų kvalifikacijos tobulinimas gali būti finansuojamas:
   1. valstybės ir savivaldybių biudžetų lėšomis;
   2. dalyvio kvalifikacijos tobulinimo išlaidos, susijusios su profesinių kompetencijų tobulinimu, Programose;
   3. dalyvio kvalifikacijos tobulinimo išlaidos, susijusios su kito(-ų) mokomojo(-ųjų) dalyko(-ų) ar ugdymo srities pedagoginės specializacijos ir (ar) vadovavimo ir lyderystės kompetencijų aukštojoje mokykloje įgijimu;
   4. pačių Programų dalyvių lėšomis;
   5. kitų šaltinių lėšomis.
2. Iš valstybės biudžeto ir savivaldybės biudžeto lėšų gali būti finansuojama pedagogų edukacinių išvykų sąmatos dalis, kuri skirta kvalifikacijos tobulinimo programai vykdyti.
3. Profesinių kompetencijų tobulinimo renginių lektorių atlygis nustatomas vadovaujantis Lietuvos Respublikos viešųjų pirkimų įstatymu.
4. Dalyviui, dalyvavusiam ne visoje Programoje, sumokėtas mokestis negrąžinamas.
5. Dalyvio mokestis sumokamas atliekant bankinį mokėjimo pavedimą į Raseinių rajono švietimo pagalbos tarnybos sąskaitą-faktūrą.
6. Pedagogų kvalifikacijai tobulinti gali būti naudojamos mokinio krepšelio lėšos šioms kvalifikacijos tobulinimo išlaidoms padengti: lektorių darbo apmokėjimui, apgyvendinimui, kelionei.
7. Skirstant lėšas atsižvelgiama į seminaro svarbą, kokybę bei jo reikalingumą mokyklos ir pedagogo  siekiamiems tikslams ir kvalifikacijos tobulinimo sritims.

**VII SKYRIUS**

**BAIGIAMOSIOS NUOSTATOS**

1. Prašymai dalyvauti kvalifikacijos tobulinimo renginiuose ir direktoriaus įsakymai dėl leidimo vykti į kvalifikacijos tobulinimo renginius saugomi DVS pagal Progimnazijoje nustatytą dokumentų saugojimo terminą.
2. Dalyvavimas kvalifikacijos tobulinimo renginiuose yra pripažįstamas pagal kvalifikacijos tobulinimo renginį organizavusios ar vykdžiusios institucijos išduotus pažymėjimus / pažymas.
3. Kvalifikacinius tobulinimo pažymėjimai saugomi asmeniškai.
4. Šio Aprašo pakeitimus bei papildymus svarsto Progimnazijos Metodinė taryba, tvirtina progimnazijos direktorius.

\_\_\_\_\_\_\_\_\_\_\_\_\_\_\_\_\_\_\_\_

Raseinių Šaltinio progimnazijos

pedagogų kvalifikacijos tobulinimo

tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(dalykas, kvalifikacinė kategorija)

Direktorei Vaivai Zubrickienei

**PRAŠYMAS**

**DĖL DALYVAVIMO KVALIFIKACIJOS TOBULINIMO RENGINYJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prašymo data)

Raseiniai

Prašau leisti 20\_\_\_\_m. \_\_\_\_\_\_\_\_\_\_\_\_\_\_\_mėn. \_\_\_\_\_\_\_d. \_\_\_\_\_\_\_\_val. dalyvauti seminare, mokymuose, kursuose, konferencijoje, kt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

kuri (-ie /-is) vyks \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Dalyvavimo (seminare, kvalifikacijos renginyje, pasitarime, konferencijoje, kt.) kvalifikacijos tobulinimo prioritetas (i)\_\_\_\_\_\_\_\_\_\_\_\_\_ kryptis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bus patobulintos kompetencijos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kvalifikacijos kėlimo renginys yra nemokamas / mokamas. Kaina \_\_\_\_\_\_\_\_\_\_\_\_\_\_eurų.

(nereikalingą išbraukti)

PAGRINDAS (nurodomas / pridedamas oficialus dokumentas, kuriuo remiantis konkrečią dieną dalyvaujama kvalifikacijos tobulinimo renginyje):

1.

2.

(parašas)

Direktoriaus pavaduotojas ugdymui

\_\_\_\_\_\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

PASTABOS:

1. Prašymą pateikti kuruojančiam direktoriaus pavaduotojui ugdymui ne vėliau kaip prieš 3 darbo dienas.

2. Pildant prašymą pasirinkti ir palikti (pabraukiant) tik reikiamą kvalifikacijos kėlimo renginio formą (arba seminaras, arba kursai, arba konferencija ir pan.)

Raseinių Šaltinio progimnazijos

pedagogų kvalifikacijos tobulinimo

tvarkos aprašo

2 priedas

**KVALIFIKACIJOS PAŽYMĖJIMŲ / PAŽYMŲ REGISTRAS 20 M.**

**Pedagogo vardas, pavardė**

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Pažymėjimo / pažymos Nr.** | **Renginio pavadinimas** | **Data** | **Trukmė (val.)** | **Renginio organizatorius** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |
| 8. |  |  |  |  |  |
| 9. |  |  |  |  |  |
|  |  |  |  |  |  |
|  |  |  |  |  |  |

\_\_\_\_\_\_\_\_\_\_\_\_\_\_\_\_\_